
Előszó 


E tanulmánykötet, melyet az olvasó a kezében tart három, külföldi pedagó- 
gusképzési gyakorlatokat bemutató írást közöl azzal a céllal, hogy a hazai 
pedagógusképzést, azon belül a szakmai pedagógusképzést nemzetközi ösz- 
szehasonlításban is megvilágítsa. 

Az első tanulmány az ausztriai tanárképzés, szakmai pedagógusképzés 
rendszerét mutatja be, különös tekintettel az agrár pedagógusképzésre. Kitér 
a képzés történeti vonatkozásaira, bemutatja az ausztriai tanárképzés kettős 
intézményrendszerét, rávilágít arra a fontos tényre, hogy szomszédainknál a 
szakmai pedagógusok felkészítése pedagógiai főiskolákban zajlik. Kiemel- 
ten foglalkozik az agrár pedagógusképzéssel, mert ez Ausztriában jellegze- 
tességeit, szervezeti kereteit tekintve eltér a többi szakmai tanárképzéstől. 

A második tanulmány - ahogy címében is jelzi - a Nagy-Britanniában fo- 
lyó közgazdásztanár képzés rövid összegzésre vállalkozik. A szerző rávilágít 
arra a jól átgondolt, kellően rugalmas és országosan egységes rendszerre, 
mely mentén e képzés szerveződik. Bemutatja azt a három utat, melyet be- 
járva Nagy-Britanniában az arra érdemesek közgazdásztanárok lehetnek. Is- 
merteti a teljesítendő követelmény-rendszert, a brit tanárok hatfokozatú élet- 
pályamodelljét és a különböző iskolatípusokban oktatandó közgazdasági tar- 
talmú tantárgyakat. 

A harmadik írás az előző kettőtől eltérően nem egy kiválasztott ország 
szakmai tanárképzését vizsgálja, hanem a hazai és a nemzetközi felsőoktatási 
intézmények e-learning alkalmazási motivációit igyekszik összegyűjteni és 
összehasonlítani jógyakorlatok ismertetésén keresztül. Keresi azokat az elté- 


réseket, melyek ezen jógyakorlatokban fellelhetők, olyan különbségekre rá- 

világítva, melyek markánsan mutatkoznak meg a hazai és a nemzetközi in- 
tézmények e-learning törekvéseiben. Teszi mindezt azzal a céllal, hogy ez az 
összehasonlítás rámutathat azokra az új utakra és lehetőségekre, melyek a 


hazai digitális pedagógia jövőjét és irányát meghatározhatják." 


Tanárképzés, szakmai pedagógusképzés Ausztriában, 


különös tekintettel az agrár pedagógusképzésre 


Patyi Gábor — Kollarics Tímea 


Bevezetés 


Ausztriában és hazánkban a középiskolai közismereti tanárképzésnek közös 
történeti gyökerei vannak (Grimm, 2000). Közvetlenül a szabadságharc le- 
verését követően, 1849 őszén az egész Habsburg Birodalomra kiterjedően 
(beleértve Magyarországot is) átfogó oktatási reformokat vezettek be (Szögi, 
1994). A korábbi hatosztályos gimnázium helyett meghonosították az érett- 
ségivel záruló nyolcosztályos gimnáziumot, és megreformálták az egyeteme- 
ket is. A filozófiai karok elvesztették korábbi, magasabb tanulmányokra elő- 
készítő funkciójukat és a tudományok művelése, illetve a közismereti tanár- 
képzés lett az alapvető feladatuk. Hazánkban 2005-ig középiskolai közisme- 
reti tanárokat kizárólag egyetemeken képeztek, Ausztriában napjainkban is 
ott folyik a képzésük. Tudományegyetemeken képezik tehát a gimnáziumi 
szintnek megfelelő közoktatási intézményekben tanító tanárokat (Allgemein 
bildende höhere Schule Unterstufe/Oberstufe AHS) és a szakmai végzettsé- 
get is nyújtó középiskolák általános tantárgyait tanító tanárokat Berufs- 


bildende mittlere/höhereSchule (BMS, BHS) (Nyikos,2011). 


Egyetemi szintű tanárképzés 


Az egyetemi szintű tanárképzés Ausztriában osztatlan formában (Diplom- 
studium), 9 szemeszterre kiterjedően zajlik. Napjainkban nyolc tudomány- 
egyetem és hat művészeti jellegű egyetem folytat tanárképzést. Csak a test- 
nevelő és művészeti tanári szakok esetében van felvételi vizsga, más szako- 
kon felvételi nélkül jutnak be az egyetemre a hallgatók (Bessenyeiné 2013). 
A tanulmányok első négy szemesztere során a választott szakjaik szakterületi 
ismereteit tanulják, a további öt szemeszterben pedig szakdidaktikai, szak- 
módszertani ismereteket sajátítanak el. A tanulmányokat egy 12 hétre kiter- 
jedő iskolai gyakorlat zárja le, azután megkapják az egyetemi oklevelet és a 
, Magister" fokozatot (Nyikos, 2011). 

Ausztriában a középiskolai közismereti tanárok képzése már régóta , két- 
fázisú" rendszerben zajlik: az egyetemi tanulmányok lezárását követően még 
teljesíteniük kell az egy évre kiterjedő iskolai tanítási gyakorlatot (Unter- 
richtspraktikum) (Falus 2002). Tulajdonképp ez egy szakmai bevezető sza- 
kasz, hasonlóan a hazánkban éppen most a pedagógusi életpályamodell ré- 
szeként bevezetett gyakornoki szakaszhoz. 

A hazai általános iskolának megfelelő iskolatípusok (Volksschule a 6—10 
éves taulók, Hauptschule a 10-14 éves diákok számára) pedagógusait a 
Pedagógiai Főiskolákon képezik. Itt képezik továbbá a kisegítő iskolák 
(Sonderschule) és az egy éves tanulmányi idejű, főképp műszaki ismereteket 
oktató Műszaki Iskolák tanárait is (Politechnische Schule) (Nyikos 2011; 
Ormándi 2006). A pedagógiai Főiskolákon szerezhetnek pedagógusi végzett- 
séget a szakképző és szakiskolák szakmai elméleti és szakmai gyakorlati tár- 


gyait tanító tanárok (szakoktatók) is. 

Tanárképzés a pedagógiai főiskolán 


A Pedagógiai Főiskolák (Pádagogische Hochschule) a korábbi Pedagógiai 
Akadémiák (Pádagogische Akademie ) és a Pedagógiai Intézetek (Pádagogi- 
sche Institut) egyesítésével keletkeztek. Korábban az alapképzés a Pedagó- 
giai Akadémiák, a továbbképzés pedig a Pedagógiai Intézetek feladata volt, 
most a Pedagógiai Főiskolák töltik be mindkét feladatkört (Nyikos, 2011). 

Általánosságban elmondható, hogy a Pedagógiai Főiskolákra a felvétel 
feltétele az érettségi, vagy szakmai érettségi vizsga (a szakmai tanári képzé- 
sek speciális feltételeiről alább még szólunk), továbbá meg kell felelni a pá- 
lyaalkalmassági vizsga követelményeinek is. A különböző tanári szakokon 
a tanulmányi időrendesen hat félév, az összegyűjtendő kreditek száma 180, 
a tanulmányokat Bachelorarbeit-tal zárják le és , Bachelor of Education" ti- 
tulust szereznek. A képzés hangsúlya a pedagógiai ismeretek átadására esik, 
meghatározó a képzés gyakorlatias jellege (Nyikos 2011, Bessenyeiné 2013). 
A Pedagógiai Főiskolán végzett hallgatók képzése , egyfázisú", a főiskolai 
tanulmányok abszolválásával kész, végzett pedagógussá válnak, nem kell 
, gyakornokként" iskolai gyakorlatot teljesíteniük (Falus, 2002). 

A felvétel feltételeként teljesítendő pályaalkalmassági vizsga során nagy 
hangsúlyt fektetnek a jelöltek önértékelésére. A tanulmányok során nagy 
hangsúlyt kap (egy harmad) a gyakorlati ismeretek átadása (Schulpraktische 
Studien). Nagy hangsúlyt kap a pedagógiai ismeretek átadása is, mely ugyan- 
olyan fajsúlyos, mint a tanulmányok szakterületi-szaktudományi része. 

A két tanárképzési rendszer (egyetemeken és Pedagógiai Főiskolákon) fo- 
lyó mereven el van választva, átjárás nem lehetséges. A Pedagógiai Főisko- 
lák által nyújtott három évfolyamos képzés jelenleg népszerű és sikeres, év- 


ről évre növekszik a felvételizők száma (Nyikos, 2011). 

Szakmai pedagógusképzés Ausztriában 


A középiskolai közismereti tanárképzéssel ellentétben a szakmai tanárképzés 
(pedagógusképzés) eltérő hagyományokra épít és jelentősen eltérő szervezeti 
keretek között zajlik Magyarországon és Ausztriában. Míg hazánkban a kez- 
detektől szervezetileg a mérnöktanár képzés a mérnökképzéshez, a közgaz- 
dásztanár képzés a közgazdászképzés intézményéhez kötődött, addig Auszt- 
riában a szakmai végzettséget is nyújtó középiskolák szakmai tanárait és 
szakoktatóit (Berufsbildende mittlere/höhere Schule BMS, BHS), illetve a 
szakiskolák (Berufsschule) általános (közismereti) tanárait és a szakmai el- 
méleti és gyakorlati tárgyak oktatóit a hazai általános iskolának megfelelő 
iskolatípusok tanáraival egy intézményben képezték és képezik (Nyikos, 
2011). Ez alól bizonyos érelemben kivételt az agrár jellegű tárgyak szakmai 
tanárai és oktatói jelentenek (lásd erről tanulmányunk későbbi részét). Ma- 
gyarországon a szakmai pedagógusok képzését a kezdetekben a műegyetem- 
hez kötötték, hiszen Báró Eötvös József 1871-ben reáliskolai tanárképezdét 
létesített annak kebelében, és a kezdetektől egyetemi, de legalább főiskolai 
szinten folyt (Zelovich, 1922). Ausztriában ellenben a legutóbbi időkig 
(2007) a szakmai pedagógusképzés többnyire a műszaki vagy közgazdasági 
egyetemektől elkülönült, és még igazán felsőoktatási intézménynek sem szá- 
mító Pedagógiai Akadémiákon (Pádagogische Akademie) és Pedagógiai In- 
tézetekben folyt (Mathies, é.n.). A képzés előfeltétele volt, hogy a szakiskolai 
tanárjelölt előbb szakmában dolgozzon, majd tanárként szakiskolában tevé- 
kenykedjen, pedagógiai végzettség nélkül. 

A három éves képzés két szakaszra tagolódott. A négy szemeszterre kiter- 
jedő első szakaszban a tanárjelöltek a tanári munkájuk mellett esti tagozatos 


formában (berufsbegleitend) heti egy alkalommal a Pedagógiai Intézetek 


11 


szemináriumait, előadásait látogatták. Majd a képzés második szakaszában 
(5—6. szemeszter), mint teljes munkaidős hallgatók (nappali tagozatos, 
Vollzeitstudent) a Szakképzésedagógiai Akadémiák (Berufspádagogische 


Akademie) kurzusait, követelményeit abszolválták. 


Szakmai pedagógusképzés a pedagógiai főiskolán 


A Pedagógiai Főiskolák létesítését először egy 1999-ben elfogadott törvény 
(Akademien-Studiengesetz) írta elő. Kötelezte az államot arra, hogy nyolc 
éven belül a tankötelezettség ideje alatt tanító pedagógusok-tanárok számára 
(Pflichtschullehrer/in) létesítsen főiskolai jellegű képzőintézményt (Mathies, 
é.n.). 2006 márciusában fogadta el az ausztriai parlament a 2005-ös felsőok- 
tatási törvényt (Hochschulgesetz 2005), melynek egyik legfontosabb eleme a 
korábban működő pedagógiai akadémiák és intézetek összevonása és a peda- 
gógiai főiskolák létrehozása volt. Az új intézmények 2007. október elsejével 
kezdték meg működésüket. Akkor kilenc állami fenntartású és öt magán (egy- 
házi fenntartású) pedagógiai főiskola létesült (Nyikos 2011, Mathies, é. n.). 
A pedagógiai főiskolák létesítésével érvényre juthatott az Európai Unió 
tagállamaiban már régóta uralkodó tendencia, miszerint a pedagógusképzést 
felsőfokú szinten, egyetemeken-főiskolákon folytatják (Falus, 2002). To- 
vábbá azzal, hogy a pedagógiai főiskolákon folyó tanárképzéseket Ba 
(Bachelor) szinten szervezték meg, beillesztették a pedagógusképzést a bo- 
lognai rendszerbe. A pedagógiai főiskolák kettős feladatot kaptak, egyszerre 
kellett szervezniük és alap- és továbbképzéseket, és folytatniuk szakma- 
specifikus, gyakorlatorientált (berufsfeldbezogener) kutatásokat. Alapvető 


igényként szerepel a törvényben a főiskolákkal szemben, hogy oktató-kutató 

munkájukat tudományos igénnyel, ugyanakkor a mindennapi iskolai való- 
sággal szoros kapcsolatban végezzék (Mathies, é.n.). Mint fentebb említettük 
már, az általános iskolának megfelelő iskolafokok tanárait itt egy intézmény 
keretében képezik a szakmai pedagógusokkal. 

A pedagógiai főiskolák szervezeti kötelékén belül a szakmai pedagógusok 
képzése a Szakképzéspedagógiai Centrumok (Berufspádagogische Zentren) 
hatásköre lett. A centrumok elődintézményeiként a korábbi Szakképzés- 
pedagógiai Akadémiák (Berufspádagogische Akademie) tekinthetők. Négy 
Szakképzéspedagógiai Akadémia működött korábban Ausztriában, Bécs, 
Graz, Linz és Innsbruck tartományi székvárosokban. A négy székhely to- 
vábbra is megmaradt, bár nem mindenhol nyújtanak egyformán gazdag szak- 
választékot (Mathies, é.n.). 

A szakképzéspedagógia Ba képzést (Bachelor studium für berufsschulen) 
a főiskolák alapvetően részidős (berufsbegleitend) tanulmányi formában 
szervezik. A tanulmányokra csak olyan hallgató nyerhet felvételt, aki már 
gyakorló (álláshellyel rendelkező) tanár valamely szakiskolában és fel tud 
mutatni három éves szakmai gyakorlatot (Mathies, é.n.). A szakiskolákban 
az I. szakcsoport (általánosan képző és üzemgazdaságtani jellegű ismeretek) 
tárgyaira és a II. szakcsoport (szakelméleti tárgyak) oktatására jogosító kép- 
zésre az vehető fel, aki vagy egy megfelelő szakmai képzést is nyújtó kö- 
zépiskolában szerzett érettségit (BHS), vagy érettségivel és szakmával is 
rendelkezik. A szakiskolák III. szakcsoportjának (szakmaspecifikus gyakor- 
lati oktatás) oktatására olyan hallgató készülhet, aki mestervizsgával, vagy 
annak megfelelő képességekkel rendelkezik. A szakmai végzettséget is 
nyújtó középiskolák (Berufsbildende mittlere/höhereSchule (BMS, BHS) 


szakmai tantárgyait tanító tanárrá, illetve gyakorlati oktatóvá válás feltételei 


— 

hasonlóak a szakiskolai tanárrá válás belépési feltételeihez (Hochschul- 
Zulassungsverordnung, 2007). 

A szakmai pedagógusi képzés három évet vesz igénybe. Az első és az 
utolsó évben a hallgatók az iskolai munkájuk mellett részmunkaidőben vég- 
zik tanulmányaikat. A második tanévben viszont teljes munkaidős a képzés, 
heti 26—28 kontaktórával, ekkor a munkahelyén szabadságolják a hallgatót. 
A képzés előtt megszerzett szakmai tapasztalatokat kreditpontok adásával el- 
ismerik és befogadják. A képzés szerves részeként a tanárjelölteket a képzé- 
sük során a munkahelyén, tehát a szakiskolában képzett mentor segíti, támo- 


gatja (Mathies, é.n.). 


Agrár pedagógusképzés Ausztriában 


A bécsi Hochschule für Agrar- und Umweltpádagogik az egyetlen képző in- 
tézmény Ausztriában, ahol agrár és környezeti pedagógusképzés folyik. 

Az intézmény és képzési struktúrájának bemutatása előtt szükségszerűnek 
tartjuk a mezőgazdasági pedagógusképzés történeti alakulásának rövid átte- 
kintését, hiszen az agrár tanárképzés igen sajátos fejlődési utat járt be Auszt- 
riában. 

1867-ben 60 mezőgazdasági iskola létezett, 240 pedagógussal. Mivel a 
lakosság legnagyobb része mezőgazdasággal foglalkozott, ezek az iskolák 
kevésnek bizonyultak a megfelelő szakmai és gyakorlati képzéshez. 1865-től 
ún. továbbképző iskolák jöttek létre az általános iskolákhoz kapcsolódva, il- 
letve azokkal együttműködve, ahova a vidéki fiatalok 18 éves korukig jártak. 


1865-ben a Mödlingi Kerületi Mezőgazdasági Egyesület szervezésében kez- 

dődött az első továbbképzés, majd ún. vándor, vagy migráns tanárokat is be- 
vontak a képzésbe a nagyszámú mezőgazdasággal foglalkozó népesség mi- 
att. Ezek a , vándorló tanárok" voltak a felelősek a továbbképző iskolákkal 
együttműködve a tanárképzésért is. A Mezőgazdasági Minisztérium 1867-es 
létrejötte után elkezdődött a mezőgazdasági képzést folytató iskolák osztá- 
lyozása. Az alsó szintű mezőgazdasági iskolák az elemi iskolára építve ké- 
peztek mezőgazdasági munkásokat, földbérlőket. A magasabb szintű mező- 
gazdasági iskolák (landwirtschaftliche Mittelschulen) alreáliskolára vagy al- 
gimnáziumra épültek. Akik ezt az iskolát végezték el, gazdálkodók, bérlők, 
vagy kezelők lehettek, és taníthattak a továbbképző iskolákban is. Egy ma- 
gasabb szintű mezőgazdasági iskolában vagy akadémián történő tanuláshoz 
főreáliskolai vagy főgimnáziumi végzettséget kellett szerezni. Az itt végzet- 
tek taníthattak alsó és magasabb szintű mezőgazdasági iskolákban, esetleg 
akadémiákon. A mezőgazdasági és erdészeti főiskolákon végzett szakembe- 
rek az akadémiák és a főiskolák tanárai lehettek, vagy minisztériumi állást 
kaphattak, illetve vezetői pozíciókba kerülhettek. 1875-ben az Agrár Főisko- 
lán (Egyetemen) bevezették a tanári képesítő vizsgát, amelyet az ezt követő 
évektől a Földművelésügyi Minisztérium szabályozott (Reiter-Stelzl, 2014). 

1909-ben alapították az első női mezőgazdasági iskolát. Az egy éves ház- 
tartási képzéshez egy kétéves szeminárium kapcsolódott, ahol háztartásveze- 
tést oktató tanárnőket képeztek. Az első világháború után a háztartásvezetést 
oktató tanárnők képzése egy hároméves szakmai képzésből, valamint egy 
egy éves pedagógiai képzésből állt. A női tanárok képzése megelőzte a férfi 
tanerők képzését, akik az agrár főiskolán vagy egy magasabb mezőgazdasági 
középiskolában szakmát tanultak. 1955 után az összes mezőgazdasági kö- 


zépiskolában három évről négy évre emelkedett a képzés időtartama, 1963- 

tól pedig ötévesre. 1995/96 óta ezek az iskolák az Állami Mezőgazdasági és 
Élelmiszeripari Főiskolák (Reiter-Stelzl, 2014). 

A , második köztársaság" idején az oktatás mellett előtérbe került a mező- 
gazdasági tanácsadás is, a felnőtt mezőgazdasággal foglalkozó lakosság szá- 
mára tanácsadó szolgálatot hoztak létre. 1948-ban először került meghirde- 
tésre egy állami mezőgazdasági tanító- és tanácsadó szeminárium. 1954-ben 
megnyitották a Szövetségi Szeminárium új helyszínét Bécsben, az Anger- 
mayergasse 1-ben. A Szövetségi Szemináriumot 1966-ban akadémiává nyil- 
vánították, így létrejött az egységes agrár tanár- és tanácsadó képzés, 1968- 
ban megtörtént a tantervi szabályozás is. 1989-/90-ben négy szemeszteresre 
nőtt a képzés időtartama, az Agrártudományi Egyetemem végzett diplomá- 
sok egy félév alatt végezhették el a képzést. A 2001/2002-es tanév óta a kép- 
zés hat szemeszter hosszú. 2007 októberében az Agrárpedagógiai Akadémi- 
ából megalakult az Agrár- és Környezetpedagógiai Főiskola (Hochschule für 
Agrar- und Umweltpádagogik) (Reiter-Stelzl, 2014). Az intézmény több 
szempontból is sajátos helyzetű. A 2005-ös osztrák felsőoktatási törvény elő- 
írásai szerint a pedagógiai főiskolák önállóan végzik a pedagógus képzéseket 
és továbbképzéseket, amelyek az Állami Oktatási, Művészeti és Kulturális 
Minisztérium irányítása alá tartoznak. A Hochschule für Agrar- und Um- 
weltpádagogik esetében azonban egyszerre illetékes a fent említett miniszté- 
rium, valamint a Mezőgazdasági, Erdészeti, Környezet- és Vízgazdálkodási 
Minisztérium is (Haase k Wogowitsch, 2012). 

A főiskola megtartotta a , duális" pedagógus- és tanácsadó képzést, amely 
szintén sajátos, kuriózumnak számít. Mint ahogy korábban említettük, ez az 
egyetlen intézmény Ausztriában, ahol agrár pedagógusképzés folyik, ebben 


szintén egyedülálló a főiskola. A 12 osztrák mezőgazdasági-erdészeti szak- 

középiskola és a 96 szakiskola számára képeznek tanárokat, továbbá tanács- 
adókat az állami mezőgazdasági tanácsadó- és támogatási szolgálat számára, 
emellett egyéb tanácsadással, képzéssel, projektekkel foglalkozó szervezetek 
számára IS. 

A képzés minél magasabb színvonalának biztosítása érdekében együttmű- 
ködnek a bécsi Agrártudományi Egyetemmel és négy pedagógiai főiskolával 
is. A hallgatók párhuzamosan is végezhetik tanulmányaikat a BOKU-n és az 
Agrár- és Környezetpedagógiai Főiskolán, ekkor az agrártudományi egyete- 
men megszerzett tantárgyaikat beszámítják, így rövidebb idő alatt válhatnak 
tanárrá és tanácsadóvá. A képzés tudományosan megalapozott, a szakmai és 
a pedagógiai ismeretekre is nagy hangsúlyt fektet, és kiemelten kezeli a sze- 
mélyes kulcskompetenciák fejlődését. Az oktatásban előtérbe helyezik a gya- 
korlatorientáltságot, és kiemelten szem előtt tartják a fenntarthatóságot. Kül- 
detésnyilatkozatukban a Grüne Pádagogik (Zöld Pedagógia) alapelveit fogal- 
mazzák meg, ez az egyedülálló pedagógiai koncepció az alapja a tanár- és 
tanácsadó képzésnek, valamint a mesterképzéseknek és a továbbképzések- 
nek is. 

A klasszikus oktatási módszerek mellett új módszereket is alkalmaznak, 
mint például a nyitott tanulás, a mediáció és az esettanulmányok elemzése. 

Az agrárpedagógiai alapképzés (bachelor of education — BEd) 180 kredit- 
ből áll, moduláris felépítésű. Kötelező modulokból, ezeken belül kötelező 
tantárgyakból és választható tárgyakból adódik össze a kreditek száma. A 
kötelező modulok (123 kredit): 


e Humántudományok 
e Felnőttképzés 
e Didaktika 


e Tanácsadási ismeretek 

e Kiegészítő tanulmányok 

e Menedzsment 

A választható modulok (57 kredit) keretében három szakirányon folytat- 
hatják a tanulmányaikat a hallgatók: agrártudományok, háztartás- és táplál- 
kozástudományok, megújuló energiák és fenntarthatóság. Mindezeken túl 
egy közismereti tárgyat is kell választaniuk a hallgatóknak, amely megegye- 
zik a mezőgazdasági és erdészeti iskolák közismereti tárgyaival: német, an- 
gol, matematika vagy testnevelés. A képzés keretén belül a szorgalmi idő- 
szakban teljesítendő gyakorlatokon kívül három blokkban összesen nyolche- 
tes szakmai gyakorlatot (gyakorlatokat) is kell teljesíteniük a hallgatóknak 
(mezőgazdasági és erdészeti oktatási intézményekben és tanácsadó szolgála- 
toknál), valamint választható ezen felül négyhetes szociálpedagógai gyakor- 
lat is (Haase k Wogowitsch, 2012). 

A Környezetpedagógia alapképzés hasonlóan épül fel, mint az agrárpeda- 
gógiai alapképzés, 180 kreditet kell teljesíteni a képzés végére, amelyből a 
159 kötelező, és 12 a választható tárgyak kreditértékeiből adódik össze (a 
szakdolgozat 9 kredit). A környezetpedagógia képzés fő célja, hogy felké- 
szítse a hallgatókat három foglalkozási területre: tanári pálya, tanácsadói te- 
vékenység vagy projektmunkák (Haase k Wogowitsch, 2012). 

Mind az agrárpedagógiai, mind a környezetpedagógiai alapképzéssel pár- 
huzamosan lehetőségük van a hallgatóknak az Alsó-Ausztriai Pedagógiai Fő- 
iskolán (Pádagogische Hochschule Niederösterreich) az új típusú középisko- 
lai tanárképzésre felkészítő bachelor képzésben részt venni (, Lehramt für die 
neue Mittelschule"). Első szaktárgyként a német, az angol vagy a testnevelés, 


második tárgyként pedig a biológia vagy a környezettudomány választható. 

Az Agrár- és Környezetpedagógiai Főiskola hirdet mesterképzéseket is. 
Ezek a képzések azért érdekesek, mert összehasonlítva a magyar tanárkép- 
zési rendszerrel, Ausztriában nincsen mesterszintű pedagógusképzés. Azok 
a diplomások, akik mesterképzésben szeretnék folytatni tanulmányaikat, az 
alábbi képzések közül választhatnak a bécsi intézményben: 

e  Oktatásmenedzsment a vidéki területeken (MA) 

e , Green Care" mesterkurzus — pedagógiai, tanácsadói és terápiás inter- 


venciók növényekkel és állatokkal (MSc) 


Mindkét mesterképzés hat félév időtartamú és 120 kreditből épül fel: 90 
kredit a kilenc modul teljesítéséből (a Green Care esetében egy gyakorlati 
modul és egy nemzetközi tanulmányút modul), és 30 kredit a diplomamun- 
kából adódik össze. 

Az intézmény nagy hangsúlyt fektet a továbbképzésekre is. A továbbkép- 
zések főbb , súlypontjai": tanácsadás és kompetencia-irányultság, menedzs- 
ment, táplálék és társadalom, klímavédelem és zöld pedagógia. A továbbkép- 
zéseket, témanapokat, rendezvényeket pedagógusoknak (minden intézmény- 
típusban, most már óvodapedagógusoknak is), tanácsadóknak és minden 
egyéb érdeklődőnek szánják. 

Térjünk vissza néhány gondolat erejéig a Zöld Pedagógia fogalmához, tar- 
talmához. A Zöld Pedagógia konkretizálja a fenntartható képzést a konstruk- 
tivista didaktika alapelveinek megfelelően az agrár- és környezetpedagógiai 
képzési területeken. Modellezi a tanulásszervezést a konstruktív és megol- 
dásorientált gazdasági, ökológiai és szociális kérdések esetében a mezőgaz- 
daságban, az erőforrások megőrzésében, az életmód és a fogyasztás területén 


mind az oktatási, mind a tanácsadási gyakorlat számára. A Zöld Pedagógia 

fejlődést, és ezáltal folyamatokat állít a tanulás középpontjába (Linder, Wag- 
ner, Wolf, 2013). 

Összefoglalva az agrár pedagógusképzés ausztriai tapasztalatait, az oszt- 
rák mezőgazdasági tanárképzés egyedülálló sajátosságokkal rendelkezik, je- 
lentősen elkülönül más szakmai tanárképzési területektől országon belül és 


nemzetközi összehasonlításban is. 

Dióhéjban a közgazdásztanár-képzésről 
Nagy-Brittaniában 


Dr. Katona László 


Bevezetés 


Jelen fejezet célja, hogy röviden összegezze, milyen feltételekkel válhat va- 
laki a hazai képzési rendszerben közgazdásztanárnak nevezett szaktanárrá 
(economics teacher) Nagy-Britanniában. Az első fejezetben röviden bemu- 
tatjuk a brit tanárképzés összetett rendszerét, majd azt is, hogy miért olyan 
fontos a közgazdaságtanhoz és a gazdasághoz értő tanárok képzése. Ezután 


bemutatjuk a közgazdásztanár-képző speciális programokat. 


Tanárképzés Nagy-Britanniában (dióhéjban) 


A brit pedagógusképzési modell legfontosabb jellemzői közé tartozik, hogy 
idejében felismerték, hogy a tanárrá válás egy folyamat (vö. Falus, 2007) 
aminek a szakmai elvárásai már a folyamatba való belépés előtt tisztázottak 
(vö. Falus, 2007 és 2011). A folyamat során nem csak az elmélet és gyakorlat 
egyensúlyára, és összefüggéseire fordítanak figyelmet, hanem a szakmai fej- 
lődés és a szakmai felelősségvállalás fejlesztésére, az önfejlesztésre. A tanári 
alapképzést és az azután következő szakmai fejlődést egységes rendszerként 
tekintik. A képzésbe nem könnyű bekerülni, viszont azok, akik bekerülnek 


nagy valószínűséggel jó álláshoz jutnak, ami a képzési rendszer egyfajta in- 


22 


dikátora is egyben. A pedagógusok előmenetelét egy kidolgozott kompeten- 
cialista segíti, ennek megfelelően pontosan meghatározott, országosan egy- 
ségesített irányelvek (sztenderdek) mentén történik, aminek motiváló hatása 
van a pedagóguskora. A pedagógusrendszer átgondolt és rugalmas. A beme- 
neti és a kimeneti sztenderdeket világosan definiálják. A rendszer rugalmas- 
ságát dicséri, hogy a bemeneti sztenderdek figyelembe veszik a változatos 
életutakat, tapasztalatokat, miközben lehetőséget is kínál a karrier pontos 
megtervezésére is. 

A bemeneti szint angol és matematika érettségi (GCSE) legalább C (jó- 
közepes) minősítéssel. Az általános iskolai tanárok/tanítók és az óvodapeda- 
gógusok (early years teachers) számára ezen felül kötelező egy természettu- 
dományos tárgy (GCSE science) (biológia, fizika vagy kémia) érettségi szin- 
tén legalább C minősítéssel. Akik középiskolában, vagy tankötelezettség 
utáni képzésben kívánnak tanítani (szakmai képzés, , esti/levelezős képzés, 
kiegészítő képzések) diplomával kell, hogy végezzenek a kívánt tárgyból. 
Vannak olyan egyetemek és szakok, ahol a tanárképzésbe kizárólag két 
tárgyból tett emeltszintű érettségivel (two A-levels) léphetnek be a jelöltek. 

A tanári mesterségre vágyóknak három lehetősége van: alapszakos tanár- 
képzés (undergraduate teacher training), ez az úgynevezett tanári alapképzés, 
amelyet angolul initial teacher trainingnek neveznek, magyarul egyszerűen 
csak tanárképzésnek fordítjuk (vö. Király, 2013). Ezt követi a posztgraduális 
tanárképzés (postgraduate teacher training) és másoddiplomás vagy munka 
melletti pedagógus továbbképzés (employment-based teacher training). 

A tanári alapszak, azaz a B.Ed. (Bachelor of Education) első, nappali ta- 
gozatos képzésben 3-4 évet vesz igénybe. Általában általános iskolai tanár 
és tanító jelöltek választják ezt a képzési formát. Egyéb, nem tanári alapsza- 


kos diplomával (BA vagy BSc) úgy válhat valaki pedagógussá, hogy 3—4 


[0] 

nappali vagy 4—6 év alatt levelező képzésben minősített tanári státuszt szerez 
(OTS — Oualified Teacher Status). 

A posztgraduális képzés angol összefoglaló neve postgraduate certificate 
in education (PGCE), amely egy egyetemi/főiskolai másoddiplomás tanár- 
képzés tanári diplomával nem rendelkezők számára (Király, 2013). A PGCE 
tanári képesítés nappali tagozaton egy év, levelező tagozaton két év alatt 
megszerezhető. A képzés erősen gyakorlati jellegű, a 12 hetes főiskolai/egye- 
temi tanulmányokat 18 hét iskolai gyakorlat követi. Ebbe a képzési formába 
tartozik az iskola központú tanári alapképzés is, amely egy egyéves képzés, 
és sokkal kevesebb elméleti, de annál több gyakorlati foglalkozást tartalmaz. 

A munka melletti pedagógus továbbképzés azok számára kínál alternatí- 
vát, akiknek a pedagógusmesterség nem az első karrierje. A munka melletti 
továbbképzési programokban a jelöltek fizetést kapnak a továbbképzés fejé- 
ben, és egy tanév alatt minősítést szerezhetnek (pl. Teach First és a Regis- 
tered Teacher Programme). A két példaként hozott képzési program két éves 
képzést takar. A Registered Teacher Programme-ban részt vevők fizetést 
kapnak, és olyan diplomával nem rendelkező szakemberek jelentkezhetnek 
rá, akiknek már van némi jártasságuk a felsőoktatásban; vagy mert jelenleg 
alapszakos hallgatók vagy mert HND képesítésük van. A HND a magyar 
OKJ vagy FSZ/FOSZK képzésnek megfelelő bizonyítvány (Higher National 
Diploma). Természetesen a képzésbe való bekapcsolódás alapja, hogy a je- 
lölt talál egy olyan iskolát, aki hajlandó a képzés idejére alkalmazni őt. Az 
iskola a képzés idejére anyagi támogatást kap. A Teach First képzés olyan 
alapszakot végzett jelölteket szólít meg, akik kitűnő minősítést szereztek és 
igen tehetségesek. A program célja, hogy arra sarkalja a friss diplomásokat, 
hogy elsőként tanításban próbálják ki magukat, így a képzés jórészt vezetői 


és menedzsment készségek fejlesztésére fókuszál. 

A képzések végén, feltéve, hogy a jelölt megfelel a sztenderdekben lefek- 
tetet elvárásoknak megszerzi a minősített tanári státuszt (OTS) és pályakezdő 
pedagógusként (NOT — newly gualified teacher) megkezdheti az ún. induk- 
ciós évét, amely a brit tanárképzési rendszerben a munkába állás első évét 
jelenti. Ezalatt az egy év alatt a kezdő tanárokat tutorok támogatják, a szak- 
képző intézménnyel szoros kapcsolatban. A kezdő tanárok akciótervet 
(action plan) készítenek, amelyek részletezik jövőbeli terveiket, céljaikat. 
Önelemző értékelést is kell készíteniük. 

A brit tanárok hat fokozatot járhatnak végig, a bérezés is ez alapján törté- 
nik. A kezdő tanár (NTS) a fő fizetési skála kezdő szintjén áll. 3-4 év a 
pályán eltöltött idő és kellő önálló kutatás után a következő kategóriába lép- 
hetnek, és tanárrá nevethetik ki őket (CT — core teacher), ők kétévente lép- 
hetnek fizetési kategóriát. Igazgatói döntés hatására azok a tanárok, akik a 
küszöbszint feletti felső fizetési skála legfelsőbb fizetési szintjén állnak mi- 
nősített tanárrá (PTT — post treshold teacher) válthatnak, nekik már részt 
kell venni a kezdő tanárok mentorálásában is. Külső minősítési folyamat 
eredményeképpen a minősített tanár kiváló tanárrá válhat (ET — excellent 
teacher), ehhez a minősítéshez az országos értékelő bizottsághoz kell kér- 
vényt benyújtani. A kiváló tanárok vezetői pozíciókat is betölthetnek. A leg- 
felsőbb kategóriába szintén külső minősítéssel, kérvényezésre lehet belépni. 
A vezetőtanárok (AST — advanced skill teacher) munkaidejük 2090-át men- 
torálással töltik, és elvárás tőlük stratégiai, vezetői szerepek illetve az iskolai 
életen is túlmutató szerepek felvállalása. 

A magasabb kategóriába való besoroláshoz öt területen kell megfelelniük 
a tanároknak: a tanítás ismerete és megértése, tanítás és értékelés, tanulói 


fejlődés, szakmai hatékonyság és szakmai jellemzők. [1-2-3] 

Közgazdasági ismeretek az angol iskolában 


Az általános szemlélet szerint, nem azért fontos a közgazdaságtan középis- 
kolai oktatása, mert azáltal sokkal könnyebben be lehet kerülni felsőfokú 
képzésbe, hanem azért, mert a közgazdaságtan interdiszciplinaritásának kö- 
szönhetően mindennel összefügg. Jobban érthető lesz általa a politika, a min- 
dennapi életet érintő filozófiai nézetek. Az is elterjedt nézet, hogy bárki, aki 
tovább szeretne tanulni hasznát veszi a közgazdász szemléletmódnak. [4] 
Általános iskolai képzésben pedig alapvető tantárgy a háztartástan (home 
economics), amely a gyakorlati élet szempontjából fontos gazdasági ismere- 
teket közvetíti mint például a háztartástan, háztartási és családi költségvetés, 
táplálkozás és vásárlás stb.[5]. Sajnos azonban az utóbbi években csökkent a 
közgazdásztanárok száma, és ennek két oka van: a gazdaságtan nem része a 
kötelező tantervi tananyagnak, csupán válaszható, valamint, a frissen végzett 
közgazdászok a jobb fizetési ígéreteket kapnak a szakmában, és nem vonzó 
számukra a tanári pálya [6]. A PSHE-nevelés (személyes, szociális, egész- 
ségügyi és gazdasági nevelés) egy olyan tantárgy, amely valamilyen formá- 
ban 2000 óta jelen van a brit iskolákban, vagy kötelező vagy szabadon vá- 
lasztható formában [7]. A tantárgy a következő témákat öleli fel [8]: alkohol, 
dohányzás, drogok, egészség, bántalmazás, állampolgárság, demokrácia és 
emberi jogok, a karrier és a munka világa, pénzügyek, család és kapcsolatok, 
szexuális nevelés. A 2013-ban felülvizsgált 2011-es PSHE-nevelést érintő 
oktatási határozat kimondja, hogy a tantárgy szabadon választható marad [9], 
de tartalmi ajánlást tettek hozzá, amelyek online elérhetőek [10]. Természe- 
tesen, a szakmai képzésekben (kereskedelmi, vendéglátó ipari, turizmus, és 
egyéb középiskolai közgazdasági alapú képzésekben) van igény szakmai ta- 


nárokra. 

A közgazdásztanár-képzés Nagy-Britanniában (dióhéjban) 


A brit tanárképzési modell bár összetett, de sokszínűségét és rugalmasságát 
vitatni nem lehet. A fejezet második pontjában olvasható általános összefog- 
lalóból látható, hogy a közgazdásztanári minősítés többféle képzési rendben 
is elképzelhető. Lehetőség van a tanári alapképzés után posztgraduális kép- 
zésben PGCE képesítést szerezni Business in Education és Economics tár- 
gyakból. Vagy, a közgazdász BSc diplomával rendelkezők választhatják a 
munka melletti pedagógus továbbképzést és így szerezhetnek PGCE minősí- 
tést. A lényeg mindenképpen az, hogy munka mellett vagy alapképzés után 
1 vagy két éves PGCE minősítéssel szakmai területen/szakmai tárgyakból 
tanári minősítés (OTS) szerezhető. A munka melletti továbbképzési progra- 
mok kiváló lehetőséget nyújtanak gazdasági, idegenforgalmi, vendéglátó 
ipari BSc képzettséggel rendelkező közgazdásztanároknak, hogy szakisko- 
lákban (vocational education) szakmát tanítsanak. A képzés előnyeit és jel- 


lemzőitt fent tárgyaltuk. 


Összegzés 


A brit oktatási rendszert sok kritika éri az elmúlt pár évben. Különösen azért, 
mert a fókusz egyre inkább a tesztelés, mérés és értékelés irányába tolódik el 
az oktatási rendszerben. Mindent és mindenkit minősítenek, a pedagógusok 
megbecsülése is a teljes mértékű teljesítményorientáció felé tolódik el [11]. 
Egy azonban bizonyos: szakmájukat magas szinten művelő, igényes szakem- 
berek úgy kapcsolódhatnak bele a középszintű szakmai képzésbe, hogy gya- 
korlati pedagógiai készségeik fejlesztésén van a hangsúly. A PGCE képzé- 
sek, főleg azok, amelyeket munka mellett végezhetnek, gyakorlat és iskola- 
központúak. A képzés 6096-át iskolában töltik a jelöltek, és csupán 4090-át 
előadásokon az egyetemen. Kiemelkedő anyagi juttatáshoz is juthatnak a 
képzés során. Azt, hogy könnyebb-e a helyzetük, vagy hogy milyen képzést 
illető tartalmai kritikák merülnek fel, egy nemzetközi összehasonlító peda- 


gógiai kutatás tárhatná fel. 

Intézményi e-learning motivációk 


Katona György 


Bevezetés 


Az e-learning nemzetközi és hazai térhódítása a felsőoktatásban részben 
részre, részben következménye olyan világtrendeknek, mint az információs 
társadalom kiteljesedése, az IKT eszközök gyors fejlődése és egyre szélesebb 
körben való elérhetősége, a tudás, mint erőforrás felértékelődése, növekvő 
igény a megújulni képes, magasan kvalifikált munkaerőre, igény az élethosz- 
szig tartó tanulásra, általában az oktatásra, felsőoktatásra, különösen a világ 
felzárkózó és fejletlenebb régióiban. 

A felsőoktatás ezen változások közepette arra törekszik, hogy alapfelada- 
tát, a tudomány művelését és továbbadását hatékonyan és a társadalmi elvá- 
rásoknak is megfelelve végezze. A 21. század kihívásaira a magyar és kül- 
földi felsőoktatás is folyamatosan keresi a válaszokat és lehetőségeitől, kor- 
látaitól, társadalmi környezetétől, hagyományaitól, kulturális gyökereitől 
kutatási irányait, képzési palettáját, a tudásátadás új útjait. 

Ez utóbbi területen, a tudásátadási módokban és módszerekben kínált új 
lehetőségeket az információs és kommunikációs technológiák (IKT) megje- 
lenése. Az IKT nem csak az oktatás hatékonyabb eszközeként lépett be a 
pedagógia világába, de a távoktatás új szintre emelésével kitágította a teret 
és az időt, melyben tanár és diák, mester és tanítvány találkozhat. Az isme- 
retek tárolásának és szervezésének új rendszerével, az interaktivitás köreinek 


kiszélesítésével, a tudáshoz való hozzáférés új dimenzióját nyitotta meg a 

felsőoktatásban. A különböző fájl- és videómegosztási lehetőségek megnyi- 
tották az egyetemek kapuit. A távoktatás új szintre emelkedhetett, így bárki, 
aki megfelelő sávszélességű interneteléréssel és minőségi nyelvtudással ren- 
delkezik akár teljes egyetemi képzéseket végezhet el a világ leghíresebb fel- 
sőoktatási intézményeiben csupán ezen egyszetű szolgáltatások igénybe vé- 
telével. Zajlik a folyamat, melynek végén az így szerzett tudást a hagyomá- 
nyos felsőoktatási képzési rendszerekben szerzettel egyenértékűnek tekinti 
majd a munkaerőpiac. A trend mindenki számára egyértelmű, így a felsőok- 
tatási intézmények az internet és az IKT eszközök nyújtotta lehetőségeket 
kiaknázására törekszenek. Természetesen komoly különbségek vannak ab- 
ban, hogy ezen az úton egy-egy intézmény éppen hol tart. Vannak intézmé- 
nyek, melyek már a teljes virtualizálódás küszöbén állnak és vannak, akik 
csak egyetemi honlapjukra feltett néhány dokumentummal próbálják kiszol- 
gálni a hallgatók ezirányú, egyre erősödő igényeit. 

E tanulmányban azokra a motivációbeli különbségekre próbálunk rávilá- 
gítani, melyek a hazai és a nemzetközi intézményeket és hallgatóikat az e- 
learning használatára sarkalták. Mielőtt azonban rátérnénk ezek bemutatá- 
sára érdemes rögzíteni, hogy ebben az írásban az e-learning fogalmának mely 
értelmezését követjük. 

Tágabb értelme véve e-learning alatt minden olyan tanulási-tanítási folya- 
matot értünk, melybe bevonjuk az infokommunikációs technológiák valame- 
lyikét. Szükebb értelemben azonban e-learning alatt csak az IKT eszközök- 
kel, interneten keresztül megvalósított távoktatást értjük, kizárva a meghatá- 
rozásból azon pedagógiai folyamatokat, melyekben a tanár-diák, diák-diák 
interakció nem különül el térben és időben. Az e-learning, mint elektronikus 
távoktatás meghatározás látszik szélesebb körben elterjedni, mivel a off-line 


tanulási környezetben alkalmazott IKT eszközök (pl.: számítógép, projektor) 

egyre inkább természetes részei a pedagógiai hétköznapoknak, erre ezt a 
megkülönbözető fogalmat már kevésbé használják. 

Az elektronikus távoktatáson belül azonban érdemes elkülöníteni a speci- 
ális virtuális környezetben, vagy direkt erre a célra kifejlesztett LMS rend- 
szerekben működtetett, valódi interakciókra alapuló (tanár-diák, diák-diák 
kommunikáció, tartalommegosztás, önellenőrzés, stb.) e-learning megvaló- 
sításokat attól, melyet egy-két intézmény e-learning-nek aposztrofál, miköz- 
ben néhány oktatási segédletet elérhetővé tesz hallgatóinak saját honlapján. 
E kérdést azért is fontos tisztázni, mivel az e-learning ereje, haszna és előnyei 
pont abban nyilvánulnak meg, hogy a távoli elérésen túl új kommunikációs 
lehetőségeket, önálló tanulási utakat, ismeretszervezési, elérési, tárolási és 
megosztási módokat kínál. Ha ezek a szolgáltatások és lehetőségek nem biz- 


tosítottak, akkor nem beszélhetünk valódi e-learning-ről (Katona, 2015). 


A magyar felsőoktatási e-learning trendek, motivációk 


Az e-learning térhódítása a hazai felsőoktatásban több mint két évtizede el- 
kezdődött. A magyar egyetemek és főiskolák többsége tanszéki, intézeti, kari 
vagy intézményi szinten koordinált rendszerekben kínál e-learning megoldá- 
sokat hallgatóinak. Az IKT eszközök és módszerek, majd e-learning rend- 
szerek alkalmazásának és bevezetésének okai intézményenként azonban el- 
térőek voltak. Az általános okok között találjuk, hogy az új generációk fel- 
sőoktatásba történő belépésével párhuzamosan hallgatói igényként jelent 
meg az e-tanulási lehetőségek beépítése az oktatási módszerek közé. Szintén 
erős motiváció volt, hogy az információs társadalom fokozatos térhódítása 


az oktatás világát sem hagyta érintetlenül: egyre több digitális eszköz jelent 

meg az oktatók és a diákok kezében is. Kezdetben az adminisztráció, a gaz- 
dasági nyilvántartások, a tanulmányi rendszerek digitalizálódtak, majd az ok- 
tatás tartalmi részei közül is egyre több tevődött át a virtuális térbe. De eze- 
ken az általános okokon túl egyéb motivációs tényezők is szerepet játszanak 
a hazai digitális pedagógia erősödésében. Ezen motiváló tényezők közül a 


jelentősebbeket soroljuk fel, néhány példával illusztrálva. 


Pályázatok, mint motivátorok 


Az erős motiváló tényezők között talán első helyen szerepelnek azok az eu- 
rópai és hazai finanszírozású pályázati projektek, melyek az IKT pedagógia 
alkalmazásának és az e-learning rendszerek kiépítését és használatát tűzték 
ki célul. Sok HEFOP és TÁMOP projekt szolgáltatott komoly forrásokat az 
e-learning kultúra hazai elterjesztésében. Erre a magyar felsőoktatás szinte 
bármely szereplője példa lehet, hiszen a legtöbb intézmény sikerrel pályázott 
ilyen jellegű pályázatokra. Egyetemünk, a Nyugat-magyarországi Egyetem 
e-learning rendszerek alkalmazására, e-tananyagok készítésére kapott lehe- 
tőségek többek között a HEFOP 3.3.2 pályázat, a TÁMOP-4.2.2.C-11, 
TÁMOP-4.1.2.A ésa TÁMOP-4.1.2.B.2 pályázatok keretében. 


Kutatási műhelyek, mint motivátorok 


Szintén a digitális pedagógia hazai erősödését segítették azok a szellemi mű- 
helyek, melyek e neveléstudományi terület kutatásával foglalkoztak. A digi- 
tális pedagógia kutatásának egyik erős hazai kutatóbázisa az ELTE Multimé- 
dia és oktatástechnológia központja, melyet ma Természettudományi Kom- 
munikáció és UNESCO Multimédiapedagógia Központ néven találhatunk 


meg az egyetem Természettudományi Karán, de a kutatási aktivitást jelzi a 

2006-ban életre hívott a Pedagógiai és Pszichológiai Kar Neveléstudományi 
Intézetében működő Információs Társadalom Oktató- és Kutatócsoport is. 
Szintén jelentős kutatás múlttal rendelkezik az BME Alkalmazott Pedagógia 
és Pszichológia Intézete, mely tíz éve kutatás területei között tartja számon 
az internet alapú tanítási-tanulási környezetek vizsgálatát. Itt kell megemlí- 
teni az Eszterházy Károly Főiskolát is, ahol a Kommunikáció- és Médiatu- 
dományi Tanszékén 1996 óta folynak a modern infokommunikációs pedagó- 
gia módszerek és megoldások kutatása és születtek meg a hazai digitális pe- 
dagógiát meghatározó tanulmányok. A fent említett három kutatási bázison 
kívül természetesen számos jelentős kutatási műhely működik hazánkban a 
digitális pedagógia területén, azonban tételes felsorolásukra ezen tanulmány 
keretében nem vállalkozhatunk. Ezek a szellemi műhelyek a hazai felsőok- 


tatási intézmények e-learning megvalósításaira erős hatást gyakoroltak. 


Hálózati együttműködés, mint motivátor 

A magyar felsőoktatási intézmények közül több mint 20 intézmény tagja a 
MELLearN egyesületnek, mely felsőoktatási hálózatként az életen át tartó 
tanulás megerősítését tűzte ki elérendő célul. E fő célkitűzés része az e- 
learning meghonosítása és támogatása a felső- és felnőttoktatásban. Ennek 
az egyesületnek köszönhetően több szakmai tanulmány és konferencia is té- 
májául választotta a digitális pedagógia kérdéskörét. 

Távoktatás hagyományok, mint motivátor 

A fentieken túl találunk olyan intézményt is, ahol az e-learning bevezetésé- 
nek további motiváló tényezője a meglévő, erős távoktatási gyakorlat to- 


vábbfejlesztése volt. Erre jó példa a Gábor Dénes Főiskola, mely megalakí- 

tása óta széleskörűen alkalmaz távoktatási módszereket, kezdetben videó ka- 
Zettákra rögzített konzerv előadások rendszerének kiépítésével, később az 


ILIAS tananyag szolgáltató és fejlesztő keretrendszer alkalmazásával. 


Marketing, mint motivátor 


A virtuális térben megosztott tananyagok elkészítésének több intézménynél 
marketing okai is voltak. Példaként lehet említeni a Pécsi Tudomány Egye- 
temet, ahol az intézmény a MOOC (Massive Open Online Course) nyílt on- 
line kurzusok alkalmazásának egyik nem titkolt céljaiként említi az intéz- 
mény a piaci előnyszerzést. 

A fenti intézményi motivációs tényezők mellett az e-learning térhódításához 
szükségesek a tanulók oldalán megjelenő igény és belső motivációs ténye- 
zőik is. A hazai viszonyokat kissé leegyszerűsítve általában elmondható, 
hogy a nappali tagozatos, tehát fiatal felnőtt hallgatók ilyen irányú igénye 
leginkább abban nyilvánul meg, hogy kényelmesen és gyorsan — azaz nem 
papíralapon, hanem interneten - juthassanak hozzá a tanulmányaik elvégzé- 
séhez szükséges célirányos ismeretekhez. A felnőtt korosztály esetében, akik 
leginkább levelező vagy esti munkarendben folytatnak tanulmányokat a fel- 
sőoktatásban, a tanulási motiváció leggyakoribb forrása a munkahely meg- 
tartása, vagy karrierjükhöz, előbbre jutásukhoz szükséges végzettségek meg- 


szerzése. 

Eltérő trendek, motivációk külföldi e-learning 


JÓGYAKORLATOKBAN 


Ha külföldi e-learning jógyakorlatokról szóló tanulmányokat vizsgáljuk, sok, 
a hazaihoz hasonló motivációs tényező mellett, gyakran találunk attól eltérő 
intézményi és hallgatói motivációkat. A kutatási műhelyek, a pályázati forrá- 
sok, a távoktatási profil vagy a marketing megfontolások ott is erős mozgató- 
rugói a digitális pedagógia térhódításának. Ebben az írásban azonban az elté- 
rések közül szeretnénk néhányat kiemelni és egy-két példával illusztrálni is. 

Az egyik markáns különbség, mely a fejlődő országokról szóló tanulmá- 
nyokban érzékelhető leginkább, hogy a tudás, mint érték, mint a kiemelkedés 
egyik vagy egyetlen esélye alapvetően más megvilágításba helyezi a digitális 
tanulás, az e-távoktatás szerepét. Erre számos tanulmányt találunk a több- 
nyire fejlődő országokra koncentráló International Journal of Education and 
Development using Information and Communication Technology című on- 
line szakfolyóiratban (http://ijedict.dec.uwi.edu/). 

A másik eltérés a hazai intézményi motivációs körtől az erős törekvés a 
nemzetköztesítésre. Sok külföldi felsőoktatási intézmény nem csak a hazai, 
fontos eleme a virtualizáció elektronikus távoktatási rendszerek működteté- 
sével. 

Ennek a törekvésnek a másik oldalával is találkozunk, amikor az e- 
learning megoldások azt a célt szolgálják, hogy az intézmény hallgatóit olyan 
használható nyelvtudáshoz segítsék hozzá, mellyel a nemzetközi oktatási és 


munkaerőpiacon is boldogulni fognak. 

Szintén az eltérések között említhetők azok a törekvések, melyek arra épí- 
tenek, hogy hallgatóik nagyon erősen kötődnek a virtuális terekhez és digi- 
tális játékokhoz. Ez legerősebben a távol-keleti országokban tapasztalható, 
ahol a számítógépes játékok és az e-sportok a fiatalok széles körében hódíta- 
nak és nagyon népszerűek. 


A fentiekre álljon itt néhány konkrét példa. 


Az e-learning, mint egyetlen továbbtanulási lehetőség 


A tudás és a tudáshoz való hozzáférés, mint érték más országokban - és nem 
csak a fejlődő országokban - sokkal erősebben van jelen, mint hazánkban. A 
tudás megszerzése a harmadik világban az előbbre jutás egyik, gyakran 
egyetlen módja. A tudás megszerzésének azonban anyagi és térbeli akadá- 
lyait sokszor pont az e-learning megoldásokkal, digitális távoktatási lehető- 
ségekkel igyekeznek áthidalni az oktatási intézmények. Erre álljon itt néhány 
afrikai példa: A University of Ghana 600 hallgatója nyilatkozott a e-learning 
hasznos voltáról, ahol 2009 óta van a campuson internetelérés (Tagoe, M, 
2012). Egy tanzániai egyetemen (Muhimbii University of Health and Allied 
Sciences, Tanzania) tudatos e-learning stratégiát követve építették ki a digi- 
tális pedagógiai szolgáltatásokat, de komoly nehézségeket jelent számukra a 
számítógépek alacsony száma, a lassú internetkapcsolat és a gyakori áram- 
szünetek (Nagunwa, T., Lwoga, E., 2012). Három nigériai egyetem hallga- 
tóinak bevonásával pedig azt vizsgálták, hogy a mobiltelefonok oktatásba 
történő bevonása milyen nehézségekbe ütközne és segíti-e az országban 
meglévő digitális szakadék áthidalását. (Utulu, S., C., 2012). Malawiban 
két tanárképző főiskolán (Lilongwe Teacher Training College, St. Joseph"s 
Teacher Training College) azt vizsgálták, hogy egy videó felvevő-lejátszó 


felhasználásával kialakított távoktatási rendszer (ODL) hogyan segítette a 

képzés hatékonyságát nehéz, rosszul ellátott vidéki körülmények között 
(Finholt-Daniel, C. C. M., Sales, G. C., 2012). Egy kameruni tanulmány pe- 
dig arról a nagy projektről számol be, mely az egész ország internetelérésén 
igyekeztek javítani olcsó internetkávézók és képzőközpontok létesítésével 
(Nganji J., Kwemain R., Taku, C., 2010). 

De más kontinensen is találunk hasonló példákat: Az indiai Indira Gandhi 
National Open University cikke olyan támogatott tanárképzésről ír, melyen 
indítása óta, digitális távoktatási rendszerben már több mint 6000 diák tanult, 
de sajnos csak 1690-út tudta befejezni a képzést annak ellenére, hogy a kép- 
zés idejét a hallgatók akár két évvel is kitolhatták (Perraton, H., Robinson, 
B., Creed, C., 2001). Ugyanebben a tanulmányban olvasható egy Braziliáról 
szóló beszámoló, melyben egy továbbképzésre szakosodott televíziós csa- 
torna, a TV Futura kapcsolódott be a tanárképzésbe úgy, hogy 15 perces mű- 
sorblokkokban végeznek távoktatást tanároknak. A 13 millió állandó néző 
egy része (1290-a) az iskolában nézi a műsorokat. Az ehhez kapcsolódó tré- 


ningekben pedig több mint 40.000 tanár vett már részt. 


Az e-learning, mint a nemzetköziesítés új útja 

Egyik példaként egy katalán egyetemet, az Open University of Catalonia em- 
lítjük, mely teljesen on-line intézmény. Hallgatóit a világ minden területétről, 
főképp spanyol nyelvterületről (Spanyolország, Dél-Amerika) toborozza és 
egy tanulmányban a virtuális egyetemek nagy gondjáról, az oktatás minőség- 
biztosításáról számolnak be (Martínez-Argüelles, M, Castán, J, Juan, A. 
2010). A másik példa a híres MIT (Massachusetts Institute of Technology), 
ahol az OpenCourse Ware projekt keretében 1999-től kezdve töltenek fel kur- 
zusokat a világhálóra. 2007-benmár 1800 kurzus anyagát tartalmazta ez a 


rendszer. E projektnek az is a célja, hogy más intézményeket is rábírjanak a 

tudásmegosztásnak erre a nyílt, bárki által elérhető formájára. Eddig több 


mint 50 felsőoktatási intézmény csatlakozott hozzájuk (Carson, S., 2010). 


Az e-learning, mint az angol nyelvelsajátítás ideális színtere 


Egy kínai beszámoló szerint az angol nyelv oktatására találtak hatékony meg- 
oldást virtuális környezetben. A digitális nyelvi teremben a nyelvelsajátítás 
különböző módjaira adtak lehetőséget, miközben biztosították a tanár-diák, 
diák-diák kommunikációt (Zhihong Lu, Leijuan Hou and Xiaohui Huang, 
2010). 


Az e-learning, mint virtuális tér, az új generációk természetes közege 


A Hong Kongi Lingnan University hallgatói számára a Second Life 
életszimulátor játékban alakítottak ki virtuális tanulási környezetet úgy, hogy 
erre a célra megvettek a Second Life-on belül egy önálló szigetet, ahová meg- 
hívtak amerikai egyetemi hallgatókat is. A diákok magabiztosan közlekedtek 
ebben a közegben, élvezettel használták e virtuális teret, könnyebben kom- 
munikáltak egymással és a tanárokkal, az ismeretelsajátítást is könnyebbnek, 
hatékonyabbnak érezték ebben a globális tanulási térben (Knutzen,B, Ken- 
nedy, D., 2012). 


Következtetések 


Az említett példákból is látható, hogy az e-learning alkalmazásához sokféle 
úton, különböző motivációs bázissal jutnak el a felsőoktatási intézmények, 
ahogy hallgatóik motivációi is különbözhetnek. Összehasonlításuk nem csak 


azért lehet hasznos, mert egymás jógyakorlatai például szolgálhatnak saját 


megoldásaink megújításához, hanem azért is, mert a meglévő motivációs té- 
nyezők változhatnak, néhány felerősödhet, néhány viszont idővel eltűnhet. 
Például hazánkban a pályázati támogatások nagy része 2020-ig áll rendelke- 
zésre, utána az e-learning megvalósítások üzemeltetésére, fejlesztésére és 
kutatására új forrásokat kell keresni. Várható változás továbbá, hogy a táv- 
oktatási igény hazánkban is felerősödik — különösen a felnőttoktatási terüle- 
ten —, miközben a magyar képzési palettán a távoktatási képzések, kurzusok 
száma jelenleg elenyésző. Az is jól érzékelhető nemzetközi trend, hogy a fel- 
sőoktatás nemzetköziesítése, mely a hazai oktatáspolitikának is kiemelt stra- 
tégiai célja nem fog megvalósulni magas színvonalon üzemeltetett, angol 
nyelvű kurzusokat tartalmazó e-learning rendszerek nélkül. 

A tudás, mint érték hazánkban is a leszakadt társadalmi csoportok és ré- 
giók deklarált felzárkózási útja, ezt az utat azonban a jövőben egyre kevésbé 
lehet e-learning megoldások nélkül bejárni. A külföldi példákból ezen a te- 
rületen is lehetne ötleteket meríteni. Arra is számítani lehet, hogy az új gene- 
rációk hazánkban is egyre erősebben kötődnek majd a virtuális terekhez, éle- 
tük egyre jelentősebb része zajlik majd ezekben a világokban, ezért az e- 
learning megoldásokat is ott, a virtuális játékvilágokban, szociális hálókban 


és felhőkben kell megvalósítani, ha pedagógia céljainkat el akarjuk érni. 

